|  |
| --- |
| PATVIRTINTA |
| Klaipėdos miesto savivaldybės |
| tarybos 2021 m. birželio 7 d. |
| sprendimu Nr. T1-173 |

**KLAIPĖDOS MIESTO BIUDŽETINIŲ SPORTO MOKYMO ĮSTAIGŲ**

**ATLYGINIMo UŽ NEFORMALŲJĮ UGDYMĄ dydžio apskaičiavimo metodika**

1. Klaipėdos miesto biudžetinių sporto mokymo įstaigų atlyginimo už neformalųjį ugdymą dydžio apskaičiavimo metodika (toliau – Metodika) skirta atlyginimo už neformalųjį ugdymą dydžio nustatymui bei perskaičiavimo principams reglamentuoti.

2. Atlyginimo dydis už neformalųjį ugdymą apskaičiuojamas pagal formulę, skaičiuojant visų biudžetinių sporto įstaigų sąnaudas:

**AD = (DUF+PP+A+SV) / S / 10 mėn. x 0,08**

AD – atlyginimo dydis už 1 mėnesį;

DUF – išlaidos darbo užmokesčiui ir socialiniam draudimui per metus;

PP – išlaidos prekėms ir paslaugoms;

A – veikloje naudojamo ilgalaikio turto nusidėvėjimas per metus;

SV – sportinės veiklos išlaidos (išvykos ir treniruotės);

S ­– vidutinis metinis įstaigas lankančių asmenų skaičius.

|  |  |  |
| --- | --- | --- |
| Pavadinimas | Pagal nustatytus atlyginimo dydžius | Pagal siūlomus atlyginimo dydžius |
| Vidutinis vaikų skaičius | 2554 | 2554 |
| **Tėvams nustatytas atlyginimo dydis, vidutiniškai 1 vaikui per 1 mėn.\*** | **4,69** | **15,00** |
| Pajamų planas per metus Eur | 119 783 | 383 100 |
| Vidutinė vieno vaiko kaina metams (iš tėvų įmokų) Eur | 46,90 | 150,00 |
| Įstaigos išlaikymas (bendra suma) Eur | 4 411 450 | 4 674 767 |
| Vidutinė vieno vaiko kaina metams (pagal visus finansavimo šaltinius) Eur | 1 727,27 | 1 830,37 |
| **Tėvų procentas** | **2,7** | **8,2** |

**\***Pastaba. V. Knašiaus krepšinio mokykloje yra nustatyti du dydžiai: mergaitėms – 2,9 eurai, vaikinams – 7,24 eurai. „Viesulo“ sporto centre yra nustatyti du dydžiai pagal sporto šakas: 2,9 eurai (meninė gimnastika, sportinė aerobika) ir 4,34 eurai (kitos šakos).

3. Tėvų prisidėjimo procentas suvienodintas ir nustatytas 10 proc. nuo vidutinės vieno vaiko išlaikymo kainos per 1 mėnesį.

4. Atlyginimo dydis už neformalųjį ugdymą gali būti keičiamas Klaipėdos miesto savivaldybės tarybos sprendimu, jeigu per metus arba per kelerius metus nuo to momento, kai patvirtintas dydis, pasikeitė įstaigų sąnaudos daugiau kaip 20 procentų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_